اسلام آباد کې ځانمرگي برید، ١ کس مړ
په تیرو دواؤ کلونو کې اسلام آباد کې دا وړمبۍ ځانمرگې حمله وه چې ذمه واري يي په سملاسي توگه لا کومې ډلې په غاړه نه ده اخستې. خو پاکستاني طالبانو ایبټ آباد کې د اوسامه بن لادن د وژل کیدو ورستو د هغه بدل اخستلو د پاره د حملو دړکه کړې ده.
د پاکستان سرښار اسلام آباد کې د گل په ورځ یو بینک سره نزدې ځانمرگې حمله کونکې د ځان پورې تړلی بم خلاص کړی، په نتیجه کې یو کس مړ او څلور نور زخمیان شوې دي. او په جنوبي وزیرستان قبائیلي سیمه کې درې عسکر وژل شوې دي. پولیس وائي اسلام آباد کې د چاؤدنې په نتیجه کې د بینک محافظ هاغه وخت اوژل شو کله چې هغه ځانمرگې حمله کونکی بینک ته د دننه تللو نه اودرولو. په تیرو دواؤ کلونو کې اسلام آباد کې دا وړمبۍ ځانمرگې حمله وه چې ذمه واري يي په سملاسي توگه لا کومې ډلې په غاړه نه ده اخستې. خو پاکستاني طالبانو ایبټ آباد کې د اوسامه بن لادن د وژل کیدو ورستو د هغه بدل اخستلو د پاره د حملو دړکه کړې ده. د مۍ په دویمه نیټه د امریکائي خصوصي ځواکونو کاروائي په نتیجه کې د اوسامه وژل کیدو ورستو پاکستان کې یو شمیر د تشدد لوې پیښې شوې دي چې د اکثره پیښو طالبانو ذمه واري قبوله کړې او وئیلې حملې يي د القاعده مشر د وژنې په بدل کې کړې دي. د خالي په ورځ د خیبرپښتونخوا صوبې سرښار پېښور کې په یو هوټل کې هم ځانمرگي حمله شوې، له امله يي لږ ترلږه ٣۴ کسان وژل شوې چې پکښې یو صحافي هم شامل دی. خو طالبانو ددغه حملې ذمه واري نه ده اخستې. او د جنوبي وزیرستان په لدها سیمه کې درې عسکر هاغه مهال اوژلی شول کله چې د هغوي گاډي سره نزدې د سړک په غاړه بم اوچاؤدیدو. چاؤدنه کې درې نور عسکر زخمیان شوې دي.